OpenLLM-France/wikimedia huggingface dataset:
# C bitamina

C bitamina, azido askorbiko izenaz ere ezaguna, gizakiak batik bat barazkien, esnearen eta fruta zitrikoen bidez lortzen duen bitamina bat da.
Oso apurkorra da, beroak, argiak eta lehortzeak suntsitzen baitute. Horregatik, kontserbek eta esne esterilizatuak ez dute.
Animalia eta landare ugarik ekoizten dute: bide anaboliko horien molekula aitzindaria glukosa da. Gizakiak, aldiz, ezin du sintetizatu, eta dietaren bitartez lortzen du.

## Bitaminaren gabezia

Abitaminosi edo bitamina honen faltak, eskorbuto izeneko gaixotasuna eragiten du. Gainera, "askorbiko" izena, gaixotasun honetatik datorkio C bitaminari.

## Bitamina honen landare-iturri garrantzitsuak

* Tomatea
* Limoia
* Laranja
* Lima (fruitua)
* Pomeloa
* Mandarina
* Arbeletxekoa
* Mertxika
* Azenarioa
* Piperra
* Brokolia
* Kiwia
* Kakadua
* Andere-mahats beltza
* Masusta
* Mugurdia
* Perrexila
* Guaiaba
* Mangoa
* Kergeleneko aza
* Camu camua
* Bergamota
* Litxia

## Funtzioa

A bitamina bezala, C bitamina ere bitamina antioxidatzailea da eta erradikal askeen eraginagandik babesten du gorputza, horrela, zahartzaro goiztiarra eragotziz. Gainera, beste mineral eta bitamina batzuen absortzioa errazten du (esaterako, burdinarena), Alzheimerra eta arteriosklerosia bezalako gaixotasunetatik babesten du, hortz eta hortzoien garapenean parte hartzen du, zaurien orbaintza-prozesuan eta kolagenoaren eraketan ere, bihotzeko gaixotasunetatik babesten du... Linus Paulingek egindako aurkikuntzek C bitaminak gorputzaren immunitate-sistema indartzen zuela eta gripetik babesten zuela zioten, baina 1990etik aurrera eginiko ikerketek hori guztia ezeztatzen dute.

## Bitamina horren eguneroko dosia

Ez dago batere argi zein den gorputzak behar duen bitamina horren kopurua. Izan ere, gizakiak beste edozein primatek baino 50 aldiz gutxiago behar du. Hainbat erakunderen arabera, honela izango litzateke: Erresuma Batuko Food Standards Agencyk dioen eguneko 40 miligramoko kopurutik, Robert Cathcartek dioen gehienezko 200.000 miligramoko kopurua arte. Azken horrek dosia igotzen du, pertsonari beherakoa egiten zaion arte. Orduan, beherakoa eragiten ez duen gehienezko dosia gomendatzen du. Baina, berez, ohituraz 60 miligramoko dosia gomendatzen da eguneko.

## Beste erabilera batzuk

Produktu enbasatu askoren kontserbarako gehigarri gisa ere erabiltzen da. Kasu horretan, edukiontzian E 330 jartzen du.

## Kanpo estekak

* (Gaztelaniaz) C bitaminari buruzko artikulua
* (Gaztelaniaz) Beste artikulu bat botanical-online.com-en
* (Gaztelaniaz) artikulu bat nutrinfo.com.ar-en
* Datuak: Q199678
* Multimedia: Ascorbic acid / Q199678
# Joseph Victor von Scheffel

Joseph Victor von Scheffel (Karlsruhe, 1826ko otsailaren 16a – ibidem, 1886ko apirilaren 9a) alemaniar olerkari eta eleberrigilea izan zen.
Karlsruheko lizeoan eta Munich, Heidelberg eta Berlingo unibertsitateetan hezi zen. Epailetza azterketa gainditu zuen eta 1848tik 1852ra Bad Säckingenen aritu zen karguan. Bertan Der Trompeter von Säkkingen poema epikoa idatzi zuen eta 250 edizio argitaratzea lortu zuen.
1854an gobernuaren zerbitzua utzi eta irakaskuntzarako prestatzen hasi zen. Hala ere, osasun-arazoengatik eta ikusmen-arazoengatik, proiektua utzi eta Konstantzako aintzirara joan zen. Bertan idatzi zuen bere lanik garrantzitsuena, Ekkehard erromantze historikoa.
Heidelbergera itzulita, Gaudeamus, Lieder aus dem Engeren und Weiteren izeneko abesti alai eta umoretsuen bilduma idatzi zuen. Ardoaren eta abestien lagun diren ikasleak dira protagonistak.
Hainbat etsipen jasan zituen bere bizitzan, 1848ko Alemaniako Iraultzaren porrota eta Emma Heimenganako maitasunaren porrota. 1857tik 1859ra Egon von Fürstenbergen liburutegiaren arduradun izan zen Donaueschingenen. 1864an Caroline von Malzenekin ezkondu zen eta 1872an Konstanza aintziraren ertzera erretiratu zen. 1876an Badengo duke handiak goratu zuen.

## Beste lan batzuk

* Frau Aventiure. Lieder aus Heinrich von Ofterdingens Zeit (1863)
* Juniperus. Geschichte eines Kreuzfahrers (1866)
* Bergpsalmen (1870)
* Waldeinsamkeit (1880)
* Der Heini von Steier (1883)
* Hugideo, eine alte Geschichte (1884)
* Reisebilder (1887);
* Epistein (1892); eta Briefe (1898)

## Kanpo estekak

* Datuak: Q9082
* Multimedia: Joseph Victor von Scheffel / Q9082
# Stardust (espazio zunda)

Stardust, 1999ko otsailak 7an NASAk jaurtitako espazio zunda estatubatuar bat da. Bere betebeharra, 81P/Wild kometaren eta honen komaren izaera aztertzea da. Stardust, Neil Gaimanek 1997an idatzitako eleberri baten izena ere bada, berriki, 2007an, film bihurtu dena.

## Misioa eta itzulera

Stardust zunda, Wild 2 kometatik gertu igaro zen 2004ko urtarrilak 2an. Kometaren isatsetik igaro zenean, kometaren komako hauts laginak bildu eta kometaren izotzezko nukleoaren argazki xehetuak hartu zituen. Stardust, 2006ko urtarrilak 15ean lurreratu zen Laku Gaziko Basamortu Handian, Utah estatuan, AEBko Armadako froga zelaitik gertu (Dugway), bere barnean espazioko materia duen kapsularekin.
Ilargitik haratago hauts espaziala biltzeko lehen saiakera da. Partikulen adina, ziuraski, Eguzki Sistemaren bera da.
Lurrera itzuli zenean, kapsula, 46.446 kilometro orduko abiadan zihoan, Lurreko atmosferan azkarren berriz sartu den gizaki batek egindako aparailua bihurtzen duena. Alderaketa gisa, NASAk Utah estatuan duen ordezkariak, abiada horretan, Salt Lake City eta New York arteko distantzia 6 minutu baino gutxiagoan egingo zuela adierazi zuen. Suzko bola handi bat eta uhin akustikoa entzun behar izan ziren Utahren mendebaldean eta Nevadaren ekialdean.
NASAko arduradunek, Klimaren Zerbitzu Nazionalak iragarritako elurrak, 12 hazbeteko alerta baten gainean eta ekaitz elektrikoekin lagundua, berriz sartzeko arazorik ez zuela eman esan zuten.
Donald Brownlee, Washingtoneko Unibertsitatekoa, Stardust misioko ikerlari nagusia da.

## Emaitzak

Stardustek bildutako kometaren partikulak, bikain mantendu ziren aerogel batean, eta, Lurrera itzuli zenean, laginak, NASAk banatu zituen mundu osoko 150 zientzialariren artean, aztertzeko.
Zientzialari hauek 2006ko hasieran lortutako lehen emaitzak, harrigarriak izan ziren. Kometek, edo behintzat Wild 2 kometak, euren barnean, uste zena baino osagai gehiago eta konplexuagoak dituzte, banadioa, titanioa eta nitrogenoa kasu.
Gainera, mineral hauek, tenperatura biziki altuetan eratu behar dute. Eta honek, Eguzki Sistema honetan, bere hasieran sortu ziren edo izarren batengatik ote datozen zalantza uzten du. Jakina, kontutan hartu behar da mineral hauek, ondoren, Lurra eta Eguzkiaren arteko distantziaren halako 45 egin behar izan zutela, Kuiperren gerrikora iristeko, non kometak eratzen diren.

## Kanpo estekak

* Datuak: Q205747
* Multimedia: Stardust (spacecraft) / Q205747
# Lersundi Jeneralaren kalea (Donostia)

Lersundi Jeneralaren kalea :
| Donostia, Erdialdea ||
| Herrialdea Lurraldea | Euskal Herria Gipuzkoa |
| Lersundi Jeneralaren kalea Lersundi Jeneralaren kalea Lersundi Jeneralaren kalea ||
| Koordenatuak: | 43°18′55.13″N 1°59′12.33″W﻿ / ﻿43.3153139°N 1.9867583°W﻿ / 43.3153139; -1.9867583 |
Lersundi Jeneralaren kalea Gipuzkoako Donostia hiriburuko kale bat da. Erdialdean dago, Kontxako pasealekuan hasi, eta Zubieta kalea eta San Martin kalea zeharkatu ondoren San Bartolome kalean amaitzen da.
Francisco Lertsundi jeneral eta politikariaren omenezko izena darama.

## Leku interesgarriak

Lersundi Jeneralarenkalearen inguruan dauden leku interesgarriak:
* Kontxako pasealekua
* Zaragoza plaza
* Aita Binuesa plaza
* La Perla bainuetxea

## Kaleak

* Kontxako pasealekua
* Zubieta kalea
* San Martin kalea
* San Bartolome kalea
* Marina kalea
* Mirakontxa pasealekua

## Kanpo estekak

* Datuak: Q25478917
# Francisco Lertsundi

Francisco Lertsundi Ormaetxea (Valentzia, 1817ko urtarrilaren 28a - Baiona, 1874ko azaroaren 17a) gipuzkoar militar eta politikaria izan zen.
Aita donostiarra eta ama debarra zituen. 1833an txapelgorrien batailoi batean sartu zen. 38 urte besterik ez zituela Espainiako presidente izendatu zuten eta gainera, bost aldiz ministro, Kubako kapitain jeneral, Alderdi Moderatuaren buru eta Gipuzkoako Ahaldun Nagusia izan zen.
* Datuak: Q1442090
* Multimedia: Francisco Lersundi Hormaechea / Q1442090
# Eskean Kristo

Eskean Kristö Arratiako musika talde ezagun bat da, 2011n sortua. 2022an Kristonak izenarekin proiektu berria abiatu dute.

## Historia
### Eskean Kristö

2012an, aurreneko maketa egin zuten, eta horrekin Azkue fundazioak antolatutako banden lehiaketa irabazi zuen.
2014ean, 1970 eta 1980ko hamarkadetako rock and rolla lantzen zuen Azote kaldüz diskoa kaleratu zuten.
2016an Ezkurrik onenak diska kaleratu zuten. 2017ko Urriaren 21ean bira amaitu zuten Gasteizen, AzkeRock jaialdian. Azken kontzertua izan zen Imanol Arreserekin (bateria).
2018ko Azaroan Beste Belaze Batzuen Gozoan diska kaleratu zuten. Azaroaren 9an, urtebete baino gehiago pasa ta gero, kontzertua ematen hasi ziren, Manu Forte baterijole berriarekin. Kontzertua, Igorren eman zuten eta bien hilabeteko aurkezpen kontzertua ematen iraundu ziren.

### Kristonak

COVID-19 pandemiak eragindako itxialdian proiektu berria sortzeko ideia izan zuten eta izena aldatzearekin bat disko berria kaleratru zuten 2022an. Ahobetehortz du izena diskoak eta hainbat kolaborazio izan ditu; Niko Etxart, Roberto Moso (Zarama)...

## Taldekideak

Pello Artabe (ahotsa), Alex Harillo eta Aritz Ontalvilla (gitarrak), Peio Artetxe (baxua eta harmonika) eta Manu Forte (bateria).

## Taldekide ohiak

2012an, Igor Delgadok (gitarra) taldea utzi zuen eta Aritz Ontalvilla sartu zen bere partez.
2017ko Urriaren 21ean, Imanol Arresek (bateria) bere azken kontzertua eman zuen taldearekin AskeRock jaialdian. Beranduago, Manu Forte sartu zen bere partez.

## Diskografia
### Eskean Kristö

* Eskean Kristö (2012, autoekoiztua)
* Azote Kaldüz (2014, Baga-Biga)
* Elkar Estudio Sesioak (Elkar)
* Ezkurrik Onenak (2016, Baga-Biga)
* Beste Belaze Batzuen Gozoan (2018, Trumonots Records)

### Kristonak

* Ahobetehortz (2022, Elkar)

## Bideoklipak

Eskean Kristö taldeak bideoklip hauek kaleratu ditu:
* Iguana (Eskean Kristö)
* Madarikazioa (Azote Kaldüz)
* Kptain Putre (Azote Kaldüz)
* Ezkurrik Onenak (Ezkurrik Onenak)
* Ardigaldua (Ezkurrik Onenak)
* Zaldi Zaurituak (Beste Belaze Batzuen Gozoan)
* Refugee (Beste Belaze Batzuen Gozoan)
* Mamamamarroa (Beste Belaze Batzuen Gozoan)

## Kolaborazioak

* Kantuz 1965-2015. Memoria eta desira (Elkar) (2015)
* Lemoa: 1937ko memoria historikoa. (2016)
* AskeRock elkartasun musika festibala. (2017)
* Gazte Topagunea. Askatasun bulkada (2019)

## Erreferentziak

* 1 2 Saioa Alkaiza Guallar, «Rock klasiko berpiztua», Berria, 2015-01-14
* ↑ SL, TAI GABE DIGITALA. (2022-11-18). «Kristonak taldea «berpiztu» egin da pandemia ostean rock and rollari esker» naiz: (Noiz kontsultatua: 2023-02-11).
* ↑ Eskean Kristö. (Noiz kontsultatua: 2018-11-09).
* ↑ Azote kaldüz!. (Noiz kontsultatua: 2018-11-09).
* ↑ Elkar Estudioa Sesioak. (Noiz kontsultatua: 2018-11-09).
* ↑ Ezkurrik onenak. (Noiz kontsultatua: 2018-11-09).
* ↑ Beste belaze batzuen gozoan. (Noiz kontsultatua: 2018-11-09).
* ↑ «AhOBETEhORTZ» www.badok.eus (Noiz kontsultatua: 2023-02-11).

## Kanpo estekak

* Datuak: Q20492977
# ESPN Deportes

ESPN Deportes kirolaren gaineko programazioa 24 orduz eskaintzen duen telebista katea. Estatu Batuetan dauden gaztelaniazko hiztunei bereziki zuzenduta dagoen katea da.
2007az geroztik, ingelesezko atal bat ere izaten du gauetan.

## Kanpo estekak

* (Gaztelaniaz) ESPN Deportes telebista katearen webgune ofiziala
* Datuak: Q542618
* Multimedia: ESPN Deportes / Q542618
# Arebako

Arebako (latinez: Arevaci edo Aravaci; grezieraz: Arevakos, Arvatkos edo Areukas), Hispanian, Iberiar goi-lautadan, bizi zen herri zelta izan zen. K.a. IV. eta II. mendeen artean Zeltiberiako tribu hegemonikoa izan zen, bakzeoak aliatuak izan zituena. Gaur egun Espainiako Soriako probintzia denean bizi izan zen nekazari herri hura.

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 3 or..
* ↑ Ptolomeo, Geographia, II, 6, 55
* ↑ Ó hÓgáin, Dáithí. (2002). The Celts: A History. Cork: The Collins Press, 75 or. ISBN 0-85115-923-0..
* ↑ Lur entziklopedietatik hartua.

## Kanpo estekak

* Datuak: Q2527467
# Pelendoi

Pelendoi (latinez: Pellendones) Dueroren goiko arroan, hau da egungo Soriako iparraldean, Burgosko hego-ekialdean eta Errioxako hego-mendebaldean, bizi zen zeltiberiar herria izan zen. Hiri nagusiak Augustobriga, Numantzia, Savia eta Viscintium zituzten.
Abeltzaintzari ekiten zioten herri transhumantea izan zen eta k. a. II. mendean, ziur asko erromatarren laguntzari esker, arebakoekiko zuten menpekotasunaz askatu ziren.

## Erreferentziak

* ↑ Euskaltzaindia. (2015-1-30). 174. araua: Antzinateko herriak. Ekialdeko eta Europako herriak. , 6 or..
* ↑ Burillo Mozota, Francisco. (1998). Los Celtíberos, etnias y estados. Bartzelona: Crítica ISBN 84-7423-891-9..

## Kanpo estekak

* Datuak: Q2975178
* Multimedia: Pellendones / Q2975178
# Gallaecia

    Artikulu hau erromatar probintziari buruzkoa da; Gallaecia izeneko Erdi Aroko erresuma gaitzat duena beste hau da: «Sueboen Erresuma»
Gallaecia edo Callaecia, baita Hispania Gallaecia ere, ipar-mendebaldeko Hispanian, egungo Galizian, Portugalgo iparraldean, Asturiasen eta Leónen, zegoen erromatar probintzia izan zen. Erromatar hiri nagusiak Cale (Porto) portua eta Bracara Augusta (Braga), Lucus Augusti (Lugo) eta Asturica Augusta (Astorga) hiriak izan ziren, azkenak Conventus bracarensis, Conventus lucensis eta Conventus asturicensis barrutietako hiriburuak zirelarik.

## Kanpo estekak

* Datuak: Q369692
* Multimedia: Gallaecia / Q369692
# Ekialdeko Europako kokatze zelta

Ekialdeko Europako kokatze zelta hainbat zelta herriren migrazioa izan zen, Erdialdeko Europatik La Tène kulturako hainbat zelta taldek hego-ekialderantz jo baitzuen, Balkanetara, Kristo aurreko IV. mendetik hasita. Migrazio hartan, zeltak (galiarrak ere esaten zaie), lehendabizi, Panonian eta Ilirian kokatu ziren. Handik, Kristo aurreko III. mendean, Grezia inbaditu zuten, eta horixe izan zen Balkanetako zelta inbasioaren une gorena.
Kristo aurreko 279. urtean Grezia helenistikoa inbaditu aurretik, zeltek hainbat kanpaina militar egin zuten, Balkanetako hegoalderantz eta Mazedoniako erresuma grekoaren kontra, Alexandro Handiaren ondorengotza liskartsuak eragindako nahasmendua baliatuz. Inbaditzaileak Erdialdeko Greziaraino ere heldu ziren, baina greziarrek garaitu zituzten. Horren ondoren, zeltetako batzuek itsasoa zeharkatu zuten, eta Anatolian kokatu ziren; galiar haiengatik hartu zuen inguru hark Galazia izena.

## Kanpo estekak

* Datuak: Q830912
# Irlanda gaelikoa

Irlanda gaelikoa Irlandan tudortarren konkistararte ezarria egon zen bertako orden politikoa da. Garai honetan Irlanda lau erresumetan antolaturiko klan eta tribuz osaturiko herrialdea izan zen: Leinster (irlanderaz: Laighin), Connacht (irlanderaz: Connachta), Munster (irlanderaz: An Mhumhain) eta Ulster (irlanderaz: Cúige Uladh). Erresuma hauek irlanderaz «Tuah» izena jaso ohi zuten, lau haietan nabarmenenak Connacht eta Ulster izan ziren.
XII. mendearen amaieraldera normandiar inbasioa jazo zen, ondorioz uhartearen zati handi bat kanbriar-normandiar jauntxoen menpe gelditu zelarik. Atzerritarren kontrolpean zegoen eremu honek Irlandako jaurerria izena jaso zuen. Halere, hurrengo mendeetan zehar, Irlanda gaelikoak konkista eta batez ere iritsi berrien gaeleratzearen ondorioz lur eremuak berreskuratuz joan ziren. Honela, XV. mendearen amaiera aldera, ingelesek eragin gaelikotik kanpo zegoen Dublin hiriaren inguruko «Oholesia edo The Pale» zeritzon lur eremu estuaren jabe besterik ez zirelarik).
Hala eta guztiz ere, Ingalaterrako Erresumaaren erregetzen Tudor etxea gailentzean, tudortarrek hainbat militar kanpaniaen ostean jauntxo gaelikoak menperatzea lortu zuen. 1541an Irlandako jaurerria Irlandako Erresuma bilakatu zen, haren buru Ingalaterrako Erresumako erregea zelarik. Ondorengo 1607ko Kondeen ihesaldiak turdortarren errekonkista eta Irlanda gaelikoaren gainbehera amaigabeari hasiera eman zion.

## Ikus gainera

* Kondeen ihesaldia
* Eskoziako klanak
* Irlandar mitologia

## Kanpo estekak

* Datuak: Q3327860
# Elisabeth Haarr

Elisabeth Astrup Haarr (Hamar, 1945eko urtarrilaren 30a – 2025eko urtarrilaren 4a) norvegiar ehungintzako artista izan zen. Bere lan askok eskultura edo instalazioen forma hartzen zuten.

## Bizitza

1945eko urtarrilaren 30ean jaio zen Hamarren (Norvegia). 1964-1967 urteetan Norvegiako Artisautza eta Arte Industriaren Akademia Nazionalean ikasi zuen.
Besteak beste, kolonaurreko artean eta Bauhausen (batez ere Anni Albersen lanetan) inspiratu zen eta rya artilezko alfonbra eskandinaviarrak egiteko teknika erabili zuen. Material ez-tradizionalak ere sartzen zituen bere lanetan, hala nola nylon eta poliester mota batzuk, janari-poltsak eta plastikozko beste gauzakiak. Batzuetan gai politikoak jorratu zituen, hala nola emakumeek Norvegiako gizartean duten lekua eta zapalkuntzaren aurkako borroka.
Bakarkako lehen erakusketa 1973an egin zuen Osloko Arte Elkartean, Espainian izandako ehungintzako bienal esperimental batean pate hartu ondoren. Beste erakusketa batzuk Asker museoan, Tromsøko Arte Elkartean, Bodøko Arte Elkartean, Ålesundeko Arte Elkartean eta Unge Kunstneres Samfunn erakundean egin zituen.
Haarren lanak Norvegiako Museo Nazionalean (Oslo), Dekorazio Arte Museo Nazionalean (Trondheim), Norvegiako Artisautza Fundazioan, Tromsøko Unibertsitatean, Roskildeko Unibertsitatean eta Norvegiako Kultur Kontseiluan daude.
2025eko urtarrilaren 4an, Haarren heriotzaren berri eman zuten.

## Erreferentziak

* 1 2 (Ingelesez) «Haarr, Elisabeth (1945 - 2025)» KulturNav (Noiz kontsultatua: 2025-01-17).
* 1 2 (Norvegieraz [bokmål]) «Elisabeth Astrup Haarr er død: – En av våre største kunstnere» Fædrelandsvennen 2025-01-04 (Noiz kontsultatua: 2025-01-17).
* ↑ (Alemanez) «Haarr, Elisabeth» Das Allgemeine Künstlerlexikon. 67: Haarer - Hahs Walter de Gruyter & Co (argitaratze data: 2010) ISBN 3598230346. (Noiz kontsultatua: 2025-01-17).
* 1 2 (Ingelesez) Gorlick, Molly. «Feminism in Textiles: Elisabeth Haarr» Textile Arts Center 2014-09-01 jatorrizkotik artxibatua (artxibatze data: 2019-12-16) (Noiz kontsultatua: 2025-01-17).
* 1 2 3 (Norvegieraz [bokmål]) Danbolt, Hjørdis. «Elisabeth Astrup Haarr» Norsk kunstnerleksikon 2023-04-19 (Noiz kontsultatua: 2025-01-17).
* 1 2 (Ingelesez) Great Women Artists. Phaidon Press (argitaratze data: 2019), 168 or. ISBN 978-0714878775..
* 1 2 (Ingelesez) «De løyerlige familier» Nasjonalmuseet (Noiz kontsultatua: 2025-01-17).
* ↑ (Ingelesez)(Norvegieraz [bokmål]) «Dansetime (Skulptur)» Nordenfjeldske Kunstindustrimuseum (Noiz kontsultatua: 2025-01-17).

## Kanpo estekak

* Datuak: Q15089622
# Basilika (argipena)

Basilika izenak hainbat adiera du:
* Basilika, erromatar garaiko arkitekturako eraikin mota bat zen.
* Basilika: elizak mota arkitektoniko bat, erromatarren basiliketan zuzenki oinarritutako forma duena.
* Basilika (titulua): eliza katolikoak eliz garrantzitsu batzuei ematen dien titulua. BI azpimota ditu:
** Basilika nagusia.
** Basilika txikia.
* Basilika, euskal kulturaz diharduen podcasten komunitatea.
* Basilika, Itxaro Bordak idatzitako euskarazko eleberria.
# Denis Law

Denis Law (Aberdeen, 1940ko otsailaren 24a – ibidem, 2025eko urtarrilaren 17a) eskoziar futbolarua izan zen. Huddersfield Town A.F.C. taldean aurrelari moduan hasi zen. 1964an Europako jokalari onenaren Urrezko Baloia irabazi zuen.

## Ibilbidea

| Kluba | Urtea |
| Huddersfield | 1956 – 1959 |
| Manchester City | 1960 – 1961 |
| Torino | 1962 – 1963 |
| Manchester United | 1962 – 1973 |
| Manchester City | 1973 – 1974 |
* Datuak: Q233565
* Multimedia: Denis Law / Q233565
# Ander Zangitu

Ander Zangitu Orbea (Bergara, Gipuzkoa, 1990ko martxoaren 5a) euskal arkitektoa da.
Aldiri. Arkitektura eta abar aldizkariko dinamizatzaileetako bat izan zen eta erredakzio-kontseiluko kide 2017tik 2021era arte. Arkitekturaz gain beste hainbat diziplina ere ukitzen zituen aldizkariak, besteak beste, hirigintza, artea, ekologia, paisaia, eraikuntza, geografia eta soziologia.
Ekonomia sozial eraldatzailearen alorrean ere ibili da lanean Zangitu azken urteotan (Ehunduko kide izan zen, besteak beste), Hiritik At kooperatiban dabil egun.
Artikulu hauetan idatzi du arkitekturaz:
* Afekzioen makroekitaldiak. Ekonomia forma berriak hirigintza-planen barrena (2018)
* “Arkitektoek bi diskurtso erabiltzen dituzte, bat lagunentzat eta bestea gizartearentzat, eta uste dut akats bat dela” Joseba Larratxerekin solasean (2018)
* Zahartzaroaren errepresentazioak. Transmititutako balioak eta horien eragina arkitekturan (2016) Itsaso Larramendirekin

## Erreferentziak

* ↑ «Ander Zangitu: “Orain arteko izaera kritikoa mantentzea da helburu” :: Buruxkak Liburutegi digitala» www.buruxkak.eus (Noiz kontsultatua: 2020-04-15).
* ↑ «Ander Zangitu: “Orain arteko izaera kritikoa mantentzea da helburu” :: Buruxkak Liburutegi digitala» www.buruxkak.eus (Noiz kontsultatua: 2025-01-17).
* ↑ Larretxea, Uxua. (2010-03-07). «Eraikinek euskaraz hitz egiten dute» Argia (Noiz kontsultatua: 2020-03-31).
* ↑ (Gaztelaniaz) Ormaza, Anartz. (2020-02-05). Aldiri, diez años dedicados a la arquitectura. Radio Euskadi.
* ↑ NTM, Ander Zangitu Orbea /. (2024-12-04). «Denbora» Diario de Noticias de Álava (Noiz kontsultatua: 2025-01-17).
* ↑ Ulu ulu kluba. (2020-06-30). ULU – ULU KLUBA #53 ANDER ZANGITU elkarrizketa. Txapa Irratia 97.20 FM (Noiz kontsultatua: 2025-01-17).
* ↑ «“Joera bilakatu da, baina ez dago sukaldea eta egongela bateratzeko pisuzko arrazoirik”» Argia (Noiz kontsultatua: 2025-01-16).
* ↑ Bereziartua Lizarazu, Jokin. (2022-10-23). «Ander Zangitu: "Energian ere handitik txikira egin behar dugu" - Bergara» Goiena.eus (Noiz kontsultatua: 2025-01-17).

## Ikus, gainera

* Donostiako Arkitektura Goi Eskola Teknikoa
* Udako Euskal Unibertsitatea
* Ehundu

## Kanpo estekak

* Ander Zagitu Orbea Aldiri aldizkariko artikuluak
* AnderZangitu bloga (2012-2013)
* Datuak: Q90427496